ΕΚΘΕΣΗ ΤΗΣ ΕΠΙΤΡΟΠΗΣ σχετικά με τις εργασίες των επιτροπών στη διάρκεια του 2000

ΠΙΝΑΚΑΣ ΠΕΡΙΕΧΟΜΕΝΩΝ

(Ετήσια) έκθεση της Επιτροπής σχετικά με τις εργασίες των επιτροπών στη διάρκεια του 2000

(Έκθεση συντεταγμένη σύμφωνα με το άρθρο 7 παράγραφος 4 της απόφασης 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Ευρωπαϊκή Επιτροπή [1])

[1] ΕΕ L 184/23 της 17.07.1999.

1. ΠΡΟΚΑΤΑΡΚΤΙΚΕΣ ΠΑΡΑΤΗΡΗΣΕΙΣ

1.1. Η νομική φύση και ο στόχος των επιτροπών επιτροπολογίας

1.2. Οι στόχοι της εφαρμογής της απόφασης 1999/468/ΕΚ

1.3. Η πληροφόρηση και το "δικαίωμα ελέγχου" του Ευρωπαϊκού Κοινοβουλίου

1.4. Προσφυγές στο Συμβούλιο

1.5. Άλλα ζητήματα

2. ΟΡΙΖΟΝΤΙΑ ΣΥΝΟΨΗ ΔΡΑΣΤΗΡΙΟΤΗΤΩΝ

2.1. Αριθμός επιτροπών και είδη διαδικασιών

2.2. Αριθμός (και ημέρες) συνεδριάσεων

2.3. Αριθμός διαβουλεύσεων

3. ΠΑΡΟΥΣΙΑΣΗ ΤΩΝ ΔΡΑΣΤΗΡΙΟΤΗΤΩΝ ΑΝΑ ΤΟΜΕΑΚΗ ΠΟΛΙΤΙΚΗ

ΠΑΡΑΡΤΗΜΑ

1. Διευρωπαϊκά δίκτυα

2. Επιχειρήσεις

3. Απασχόληση και Κοινωνικές Υποθέσεις

4. Γεωργία

5. Ενέργεια

6. Μεταφορές

7. Περιβάλλον

8. Έρευνα

9. Κοινωνία της Πληροφορίας

10. Αλιεία

11. Εσωτερική αγορά

12. Περιφερειακή πολιτική

13. Δημοσιονομική και τελωνειακή ένωση

14. Εκπαίδευση και πολιτισμός

15. Υγεία και προστασία των καταναλωτών

16. Δικαιοσύνη και εσωτερικές υποθέσεις

17. Εξωτερικές σχέσεις

18. Εμπόριο

19. Ανάπτυξη

20. Διεύρυνση

21. Ανθρωπιστική βοήθεια (ECHO)

22. Στατιστικές (Eurostat)

23. Προϋπολογισμός

24. Ευρωπαϊκός Οργανισμός Καταπολέμησης της Απάτης (OLAF)

ΕΚΘΕΣΗ ΤΗΣ ΕΠΙΤΡΟΠΗΣ

σχετικά με τις εργασίες των επιτροπών στη διάρκεια του 2000

1. ΠΡΟΚΑΤΑΡΚΤΙΚΕΣ ΠΑΡΑΤΗΡΗΣΕΙΣ

Το Συμβούλιο, στην απόφασή του της 28.06.1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Ευρωπαϊκή Επιτροπή (1999/468/ΕΚ) - απόφαση λεγόμενη νέα "επιτροπολογία" - προέβλεψε στο άρθρο 7, παράγραφος 4, ότι η Ευρωπαϊκή Επιτροπή θα δημοσιεύει από το 2000 "ετήσια έκθεση σχετικά με τις εργασίες των επιτροπών". Η παρούσα έκθεση είναι επομένως η πρώτη που εκπληρώνει αυτό το έργο.

Η τελευταία έκθεση που συνέταξε η Ευρωπαϊκή Επιτροπή αφορούσε τη λειτουργία των επιτροπών το 1995". Συντάχθηκε υπό μορφή συνθετικού σημειώματος κατ' αίτηση του Ευρωπαϊκού Κοινοβουλίου και απεστάλη σ' αυτό στις 24.07.1996 (SEC(96)1498).

Η παρούσα "έκθεση σχετικά με τις εργασίες των επιτροπών στη διάρκεια του 2000" εμπνέεται από το λεγόμενο συνθετικό σημείωμα όσον αφορά τη διάρθρωσή της: αφενός, εστιάζεται στις επιτροπές "επιτροπολογίας", όπως αυτές περιλαμβάνονται στον κατάλογο των επιτροπών που δημοσιεύθηκε στην Επίσημη Εφημερίδα [2]. αφετέρου λαμβάνει υπόψη τις αλλαγές που επήλθαν από την εφαρμογή της απόφασης 1999/468/ΕΚ του Συμβουλίου. Τρίτον, περιέχει μι αξιολόγηση της λειτουργίας των διαδικασιών των επιτροπών το 2000.

[2] ΕΕ C 225 της 08.08.2000, σ. 2.

1.1. Η νομική φύση και ο στόχος των επιτροπών επιτροπολογίας

Οι επιτροπές "επιτροπολογίας" χρησιμεύουν στη διάθεση προς την ΕυρωπαϊκήΕπιτροπή βοήθειας για την άσκηση των αρμοδιοτήτων εκτέλεσης που ο νομοθέτης, δηλ. το Συμβούλιο και το Ευρωπαϊκό Κοινοβούλιο, της έχουν παραχωρίσει. Αντίθετα από άλλα είδη επιτροπών ή ομάδες εμπειρογνωμόνων, οι επιτροπές "επιτροπολογίας" χαρακτηρίζονται από τρία ουσιώδη στοιχεία:

Πρώτον, δημιουργήθηκαν από το νομοθέτη (το Συμβούλιο και το Ευρωπαϊκό Κοινοβούλιο), σύμφωνα με τις "νομοθετικές διαδικασίες που εφαρμόζονται κατά τη στιγμή της έκδοσης της "ιδρυτικής" πράξης δηλ. με διαδικασία συνεργασίας ή διαβούλευσης και, μετά τη συνθήκη του Μάαστριχτ, σύμφωνα με τη διαδικασία συναπόφασης. Οι επιτροπές "επιτροπολογίας" έχουν κατ' αυτό τον τρόπο μια νομική βάση η οποία περιέχεται στη λεγόμενη "βασική" πράξη.

Δεύτερον, η διάρθρωσή τους και ο τρόπος εργασίας τους είναι, όσον αφορά διάφορες πτυχές, ομοιόμορφοι. Ο εκπρόσωπος της Ευρωπαϊκής Επιτροπής προεδρεύει κάθε επιτροπής αποτελούμενης από εκπροσώπους των κρατών μελών. αυτοί είναι τα μόνα "μέλη" των επιτροπών. Οι επιτροπές παρεμβαίνουν στο πλαίσιο των διαδικασιών των προβλεπόμενων στη βασική νομοθετική πράξη, σύμφωνα με την απόφαση "επιτροπολογίας" του Συμβουλίου.

Σύμφωνα με το άρθρο 9 της απόφασης 1999/468/ΕΚ του Συμβουλίου, η παλαιά απόφαση "επιτροπολογία" 87/373/ΕΟΚ της 13 Ιουλίου 1987 [3] καταργείται. Εφόσον όμως οι βασικές νομοθετικές πράξεις που έχουν καθιερώσει διαδικασίες επιτροπολογίας, σύμφωνα με την απόφαση 87/373/ΕΟΚ, δεν έχουν τροποποιηθεί, οι εν λόγω διαδικασίες εξακολουθούν να ισχύουν.

[3] ΕΕ L 197 της 18.07.1987, σ. 33.

Τρίτον, οι επιτροπές ασκούν την αρμοδιότητά τους γνωμοδότησης επί των σχεδίων εκτελεστικών μέτρων που η Ευρωπαϊκή Επιτροπή καλείται να τους υποβάλει δυνάμει των διατάξεων της βασικής νομοθετικής πράξης και παρεμβαίνουν στο πλαίσιο της συμβουλευτικής διαδικασίας, της διαδικασίας διαχείρισης ή της διαδικασίας ρύθμισης που προβλέπεται για το σκοπό αυτό.

Σύμφωνα με το άρθρο 2 της απόφασης 1999/468/ΕΚ του Συμβουλίου, η διαδικασία διαχείρισης θα έπρεπε να επιφυλάσσεται για τα μέτρα διαχείρισης όπως εκείνα σχετικά με την εφαρμογή της Κοινής Αγροτικής Πολιτικής και της Κοινής Αλιευτικής Πολιτικής ή εκείνα σχετικά με τη θέση σε εφαρμογή προγραμμάτων με σημαντική επίπτωση στον προϋπολογισμό (άρθρο 2 α). Η διαδικασία ρύθμισης προβλέπεται για τα μέτρα γενικής εμβέλειας που αποβλέπουν στην εφαρμογή ουσιαστικών στοιχείων μιας βασικής πράξης, συμπεριλαμβανομένων των μέτρων που αφορούν την προστασία της υγείας και της ασφάλειας των προσώπων, των ζώων ή των φυτών καθώς και την ενημέρωση των "τεχνικών" στοιχείων μιας βασικής πράξης (άρθρο 2 β). Η συμβουλευτική διαδικασία εφαρμόζεται σε όλες τις άλλες περιπτώσεις εφόσον θεωρείται η πλέον κατάλληλη.

1.2. Θέση σε εφαρμογή της απόφασης 1999/468/ΕΚ

Με τη δήλωση αριθ. 2 σχετικά με τη θέση σε εφαρμογή της απόφασης 1999/468/ΕΚ του Συμβουλίου [4], το Συμβούλιο και η Ευρωπαϊκή Επιτροπή συμφώνησαν να προσαρμόσουν το συντομότερο δυνατό τις διατάξεις σχετικά με τις επιτροπές που επικουρούν την Ευρωπαϊκή Επιτροπή στην άσκηση των εκτελεστικών αρμοδιοτήτων της που προβλέπονται κατ' εφαρμογή της απόφασης 87/373/ΕΟΚ, έτσι ώστε να συμφωνούν αυτές με τις διατάξεις των άρθρα 3 έως 6 της απόφασης 1999/468/ΕΚ, σύμφωνα με τις κατάλληλες νομοθετικές διαδικασίες.

[4] ΕΕ C 203 της 17.07.1999, σ. 1.

Οι εργασίες αυτές οι οποίες καλύπτουν περίπου 300 πράξεις ευρίσκονται σήμερα υπό εκτέλεση και θα καταλήξουν στην παρουσίαση μιας πρότασης μέχρι το τέλος του έτους.

Το άρθρο 7 της απόφασης 1999/468/ΕΚ προβλέπει εξάλλου, την έκδοση διαφόρων μέτρων προοριζόμενων να βελτιώσουν τη διαφάνεια της λειτουργίας των επιτροπών επιτροπολογίας.

Σύμφωνα με την παράγραφο 4 αυτής της διάταξης, η Ευρωπαϊκή Επιτροπή δημοσίευσε τον κατάλογο όλων των επιτροπών των επιφορτισμένων να την επικουρούν κατά την άσκηση των εκτελεστικών αρμοδιοτήτων της [5].

[5] Βλέπε σημείωμα 1).

Σύμφωνα με την 1η παράγραφο της ίδιας διάταξης, η Ευρωπαϊκή Επιτροπή εξέδωσε, στις 31.01.2001 τον πρότυπο εσωτερικό κανονισμό [6], βάσει του οποίου οι υφιστάμενες ή νεοσυσταθείσες επιτροπές ψηφίζουν τον εσωτερικό τους κανονισμό. Οι υπηρεσίες της Ευρωπαϊκής Επιτροπής φροντίζουν ώστε οι εσωτερικοί κανονισμοί που εγκρίνονται να μην απομακρύνονται από το πρότυπο παρά μόνο στα σημεία σχετικά με την οργάνωση των εργασιών, λαμβανομένης υπόψη π.χ. της ιδιαιτερότητας του συγκεκριμένου τομέα.

[6] ΕΕ C 38 της 06.02.2001, σ. 3. Κατόπιν ορισμένων τροπολογιών που πρέπει να εγκριθούν από την Ευρωπαϊκή Επιτροπή και μιας γλωσσικής αναθεώρησης, πρότυπο εσωτερικού κανονισμού θα αποτελέσει αντικείμενο νέας δημοσίευσης στην Επίσημη Εφημερίδα.

Τέλος, εκτός από την παρούσα ετήσια έκθεση σχετικά με τις εργασίες των επιτροπών, το άρθρο 7, παράγραφος 5, της απόφασης 1999/468/ΕΚ προβλέπει ότι η Ευρωπαϊκή Επιτροπή θα καταρτίσει το 2001 μητρώο προσιτό στο κοινό, που να περιέχει κυρίως τις αναφορές όλων των εγγράφων που διαβιβάζονται στο Ευρωπαϊκό Κοινοβούλιο. Στο πλαίσιο των εργασιών που θα αναληφθούν προς το σκοπό αυτό, η Ευρωπαϊκή Επιτροπή θα λάβει υπόψη της τον κανονισμό (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου σχετικά με το δικαίωμα πρόσβασης στα έγγραφα των κοινοτικών οργάνων [7] ο οποίος τέθηκε σε ισχύ στις 3.12.2001 [8].

[7] ΕΕ L 145 της 31.05.2001, σ. 43.

[8] Η αξιολόγηση του αντίκτυπου του κανονισμού αριθ. 1049/2001, που εκδόθηκε στη διάρκεια του 2001, θα αποτελέσει αντικείμενο της επόμενης έκθεσης.

1.3. Η πληροφόρηση και το "δικαίωμα ελέγχου" του Ευρωπαϊκού Κοινοβουλίου

Η Ευρωπαϊκή Επιτροπή έχει την υποχρέωση να πληροφορεί το Ευρωπαϊκό Κοινοβούλιο σχετικά με τις εργασίες των επιτροπών και να του διαβιβάζει όλα τα σχέδια εκτελεστικών μέτρων δυνάμει μιας βασικής πράξης που εγκρίνεται σήμερα με τη διαδικασία την προβλεπόμενη στο άρθρο 251 της συνθήκης, έτσι ώστε το Ευρωπαϊκό Κοινοβούλιο να μπορεί να ασκεί το "δικαίωμα ελέγχου" το οποίο του αναγνωρίζεται από το άρθρο 8 της απόφασης 1999/468/ΕΚ.

Το Ευρωπαϊκό Κοινοβούλιο και η Ευρωπαϊκή Επιτροπή συνήψαν το Φεβρουάριο του 2000 "συμφωνία σχετικά με τις λεπτομέρειες εφαρμογής της απόφασης του Συμβουλίου της 28.06.1999", η οποία αποβλέπει στη συγκεκριμένη ρύθμιση των λεπτομερειών εκτέλεσης των υποχρεώσεων που επιβάλλονται στην Ευρωπαϊκή Επιτροπή [9].

[9] ΕΕ L 256 της 10.10.2000, σ. 19. Η συμφωνία ακύρωσε ορισμένες προηγούμενες συμφωνίες: τη συμφωνία Plumb/Delors de 1988, τη συμφωνία Samland/Williamson του 1996 και το "modus vivendi" του 1994.

Η συμφωνία προβλέπει τη διαβίβαση των εγγράφων με ηλεκτρονικά μέσα. Στη διάρκεια του έτους η ενέργεια αυτή πραγματοποιείται προοδευτικά. Τα έγγραφα των διαφόρων υπηρεσιών της Ευρωπαϊκής Επιτροπής διαβιβάζονται πρώτα στη Γενική Γραμματεία η οποία τα αποστέλλει αμέσως είτε δια της ηλεκτρονικής οδού είτε μέσω του δικτύου CIRCA, σε μια κεντρική υπηρεσία του Ευρωπαϊκού Κοινοβουλίου. Ταυτόχρονα με την αύξηση του ποσοστού ηλεκτρονικών διαβιβάσεων, οι "παραδοσιακές" διαβιβάσεις υπό μορφή χαρτιού έχουν μειωθεί. Στο εξής όλες ουσιαστικά οι διαβιβάσεις εγγράφων γίνονται ηλεκτρονικά.

Εκτός από την περίπτωση επείγοντος, η συμφωνία προβλέπει προθεσμία ενός μηνός από τη λήψη ενός "οριστικού" σχεδίου εκτελεστικού μέτρου [10], εντός της οποίας μπορεί να εκδόσει ενδεχομένως το Ευρωπαϊκό Κοινοβούλιο, σύμφωνα με το άρθρο 8 της απόφασης 1999/468/ΕΚ του Συμβουλίου, ψήφισμα (σε ολομέλεια), εάν κρίνει ότι το σχέδιο υπερβαίνει τις εκτελεστικές αρμοδιότητες που προβλέπονται στην εκτελεστική πράξη [11].

[10] Τα σχέδια αποστέλλονται πρώτον πριν από τη συνεδρίαση μιας επιτροπής και στη συνέχεια μια δεύτερη φορά μετά από αυτή τη συνεδρίαση, εφόσον έχουν πραγματοποιηθεί ουσιαστικές τροποποιήσεις στο σχέδιο μέτρου.

[11] Η οποία πρέπει να έχει εγκριθεί κατά τη διαδικασία συναπόφασης (άρθρο 251 της συνθήκης) μεταξύ του Συμβουλίου και του Ευρωπαϊκού Κοινοβουλίου.

Στη διάρκεια του 2000, το Ευρωπαϊκό Κοινοβούλιο άσκησε το δικαίωμα ελέγχου σε μια μόνο περίπτωση, που αφορά το σχέδιο απόφασης για διαπίστωση, σύμφωνα με την οδηγία 95/46/ΕΚ του Ευρωπαϊκού Κοινοβουλίου και του Συμβουλίου της 24ης Οκτωβρίου 1995 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών [12], της σκοπιμότητας της προστασίας των δεδομένων προσωπικού χαρακτήρα που παρέχονται από τις αρχές της "σφαίρας ασφάλειας" και από σχετικά ερωτήματα που συχνά τίθενται και που δημοσιεύνται από το Υπουργείο Εμπορίου των ΗΠΑ. Το ψήφισμα του Ευρωπαϊκού Κοινοβουλίου της 5ης Ιουλίου 2000, που διαβιβάστηκε στις 11 Ιουλίου στη Γενική Γραμματεία της Ευρωπαϊκής Επιτροπής, παρ' όλο που αναφέρεται ρητώς στο άρθρο 8 της απόφασης 1999/468/ΕΚ του Συμβουλίου, περιείχε μια σειρά παρατηρήσεων ως προς το περιεχόμενο του σχεδίου απόφασης. Η Ευρωπαϊκή Επιτροπή επανεξέτασε το σχέδιο απόφασης λαμβάνοντας υπόψη το ψήφισμα του Ευρωπαϊκού Κοινοβουλίου και κατέληξε ότι δεν υπήρχε υπέρβαση αρμοδιοτήτων. Κατά συνέπεια, επεκύρωσε την απόφασή της στις 26.07.2000 [13]

[12] ΕΕ L 281 της 23.11.1995, σ. 31.

[13] ΕΕ L 215 της 25.08.2000, σ. 7.

1.4. Προσφυγές στο Συμβούλιο

Προσφυγές στο Συμβούλιο έγιναν μόνο 6 φορές στη διάρκεια του 2000, σε ένα σύνολο 2.838 πράξεων (από τις οποίες 1.786 εμπίπτουν στην αρμοδιότητα της ΓΔ Γεωργίας) . Οι 6 περιπτώσεις εμπίπτουν στην αρμοδιότητα της ΓΔ Γεωργίας (1 περίπτωση [14]), της ΓΔ Περιβάλλοντος (1 περίπτωση) και της ΓΔ Υγείας και προστασίας των καταναλωτών (4 περιπτώσεις). Η προσφυγή προς το Συμβούλιο προβλέπεται από την απόφαση « επιτροπολογία » σε περίπτωση που η Ευρωπαϊκή Επιτροπή δεν συγκέντρωσε την απαιτούμενη πλειοψηφία στο πλαίσιο της επιτροπής. Το χαμηλό ποσοστό (0,2 %) σε σχέση με το συνολικό αριθμό των πράξεων που εξέδωσε η Ευρωπαϊκή Επιτροπή (διαδικασίες ρύθμισης ή διαχείρισης) δείχνει ότι οι προτάσεις της Ευρωπαϊκής Επιτροπής που υποβάλλονται στις επιτροπές τυγχάνουν συνήθως της απαιτούμενης πλειοψηφίας. Μπορεί να συναχθεί ότι η εργασία των επιτροπών χαρακτηρίζεται από υψηλό βαθμό συναίνεσης.

[14] Η απουσία γνώμης που αιτιολόγησε την προσφυγή στο Συμβούλιο διαπιστώθηκε το 1999.

1.5. Άλλα ζητήματα

Στον τομέα των εξωτερικών σχέσεων, η Ευρωπαϊκή Επιτροπή προετοιμάζει προτάσεις κανονισμού του Συμβουλίου για την τροποποίηση του βασικού κανονισμού Λ.Α. κ. Α. [15] και διάφορες άλλες θεματικές νομικές βάσεις, οι οποίες περιλαμβάνουν ιδίως μια γενίκευση της επιτροπής διαχείρισης σύμφωνα με το άρθρο 4 της απόφασης 1999/468/ΕΚ.

[15] Κανονισμός (ΕΟΚ) αριθ. 443/92 του Συμβουλίου, της 25ης Φεβρουαρίου 1992, περί χρηματοδοτικής και τεχνικής βοήθειας και οικονομικής συνεργασίας με τις αναπτυσσόμενες χώρες της Λατινικής Αμερικής και της Ασίας, ΕΕ L 52 της 27.02.1992. σ. 1.

Σε συνέχεια της έκθεσης "Lamfalussy" σχετικά με τη ρύθμιση των ευρωπαϊκών αγορών κινητών αξιών, η Ευρωπαϊκή Επιτροπή εξέδωσε δύο αποφάσεις [16] που έχουν ως αντικείμενο τη σύσταση δύο επιτροπών διαφορετικής φύσης, προορισμένων να διευκολύνουν την αποφασιστική διαδικασία. Σύμφωνα με το ψήφισμα του Ευρωπαϊκού Συμβουλίου της Στοκχόλμης το Μάρτιο του 2001 σχετικά με το θέμα αυτό [17], η πρώτη η οποία φέρει την ονομασία "ευρωπαϊκή επιτροπή ρυθμιστών κινητών αξιών", αποτελούμενη από εκπροσώπους υψηλού επιπέδου των εθνικών αρχών, είναι συμβουλευτική ομάδα επιφορτισμένη να επικουρεί την Ευρωπαϊκή Επιτροπή κατά την προετοιμασία των εκτελεστικών μέτρων. Η δεύτερη, η οποία φέρει την ονομασία "ευρωπαϊκή επιτροπή κινητών αξιών" αποτελείται από εκπροσώπους των κρατών μελών. Αυτή η δεύτερη επιτροπή καλείται, αφενός, να επικουρεί την Ευρωπαϊκή Επιτροπή στην προετοιμασία των νομοθετικών προτάσεων και, αφετέρου, να καθίσταται επιτροπή ρύθμισης σύμφωνα με το άρθρο 5 της απόφασης 1999/468/ΕΚ.

[16] Απόφαση της Επιτροπής της 6 Ιουνίου 2001, ΕΕ L 191 της 13.07.2001, σ. 43 και απόφαση της Επιτροπής της 6ης Ιουνίου 2001, ΕΕ L 191 της 13.07.2001, σ. 45.

[17] Παράρτημα 1 των συμπερασμάτων της Προεδρίας.

Το Ευρωπαϊκό Συμβούλιο της Λισσαβόνας το Μάρτιο του 2000 είχε ζητήσει από Ευρωπαϊκή Επιτροπή, το Συμβούλιο και τα κράτη μέλη να αναπτύξουν στη διάρκεια του 2001 μια στρατηγική για συντονισμένη δράση έτσι ώστε να απλουστευθεί το ρυθμιστικό περιβάλλον. Στην ενδιάμεση έκθεσή της για το Ευρωπαϊκό Συμβούλιο της Στοκχόλμης [18], η Ευρωπαϊκή Επιτροπή ανέφερε τη δυνατότητα να κάνει επιπλέον χρήση της μεταβίβασης εκτελεστικών αρμοδιοτήτων που της αναγνωρίζει ο νομοθέτης με το σημερινό νομικό πλαίσιο, όπως ορίζεται από το άρθρο 202 της συνθήκης.

[18] COM (2001) 130 τελικό, σ. 9.

Ένας συλλογισμός στραμμένος προς το μέλλον συγκεκριμενοποιήθηκε εξάλλου στο πλαίσιο της Λευκής Βίβλου για τη διακυβέρνηση. [19]. Η Ευρωπαϊκή Επιτροπή προτείνει να επανεξετάζονται οι συνθήκες κάτω από τις οποίες εγκρίνει τα εκτελεστικά μέτρα και η αναγκαιότητα διατήρησης των υφισταμένων επιτροπών, κυρίως των διαχειριστικών επιτροπών και των ρυθμιστικών επιτροπών [20].Πέραν αυτού, η Ευρωπαϊκή Επιτροπή προτίθεται να αρχίσει ένα συλλογισμό σχετικά με τη δυνατότητα τροποποίησης του άρθρου 202 της συνθήκης, έτσι ώστε να τεθούν σε ίση βάση το Συμβούλιο και το Ευρωπαϊκό Κοινοβούλιο "κατά τον έλεγχο του τρόπου με τον οποίο η Ευρωπαϊκή Επιτροπή ασκεί τα εκτελεστικά της καθήκοντα" [21].

[19] COM (2001) 428 τελικό.

[20] Βλ. Λευκό Βιβλίο, σ. 36.

[21] Ομοίως.

2. ΟΡΙΖΟΝΤΙΑ ΣΥΝΟΨΗ ΔΡΑΣΤΗΡΙΟΤΗΤΩΝ

2.1. Αριθμός επιτροπών και είδη διαδικασιών

Για την αξιολόγηση του συνόλου των δραστηριοτήτων των επιτροπών, αρμόζει πρώτον να παρασχεθεί μια σύνοψη του αριθμού των επιτροπών "επιτροπολογία" που υφίστανται σε μια συγκεκριμένη ημερομηνία. Προς το σκοπό αυτό είναι σημαντικό να γίνει διάκριση, σε σχέση με αυτό το είδος επιτροπών, μεταξύ των "συμβουλευτικών επιτροπών" και των "ομάδων εμπειρογνωμόνων" που συνιστώνται από την ίδια την Ευρωπαϊκή Επιτροπή διότι αφορούν μάλλον την προετοιμασία και τη θέση σε εφαρμογή των πολιτικών παρά την εκτέλεση των νομοθετικών αποφάσεων. Αυτές οι επιτροπές ή ομάδες δεν αποτελούν αντικείμενο της παρούσας έκθεσης. Ο αριθμός των επιτροπών "επιτροπολογία" υπολογίσθηκε ανά τομέα δραστηριότητας, βάσει του καταλόγου επιτροπών που δημοσιεύθηκε στην Επίσημη Εφημερίδα [22] (πίνακας I). Τα μεγέθη αναφέρονται στην ημερομηνία της 31.12.2000. Μετά την ημερομηνία αυτή δημιουργήθηκαν νέες επιτροπές ή καταργήθηκαν υφιστάμενες επιτροπές.

[22] Βλέπε σημείωμα 2).

ΠΙΝΑΚΑΣ I - ΣΥΝΟΛΙΚΟΣ ΑΡΙΘΜΟΣ ΕΠΙΤΡΟΠΩΝ

Διευρωπαϊκά δίκτυα (TEN) // 2

Επιχειρήσεις(ENTR) // 32

Απασχόληση και Κοινωνικές Υποθέσεις (EMPL) // 8

Γεωργία (AGRI) // 30

Ενέργεια (ENER) // 4

Μεταφορές (TRANS) // 23

Περιβάλλον (ENV) // 41

Έρευνα (RTD) // 6

Κοινωνία της Πληροφορίας (INFSO) // 10

Αλιεία(FISH) // 3

Εσωτερική αγορά (MARKT) // 10

Περιφερειακή πολιτική (REGIO) // 2

Δημοσιονομική και τελωνειακή ένωση (TAXUD) // 9

Εκπαίδευση και πολιτισμός (EAC) // 6

Υγεία και προστασία των καταναλωτών (SANCO) // 22

Δικαιοσύνη και εσωτερικές υποθέσεις (JAI) // 2

Εξωτερικές σχέσεις (RELEX) // 7 [23]

[23] ( Η "συμβουλευτική επιτροπή για τη θέση σε εφαρμογή του προγράμματος μέτρων και ειδικών δράσεων που αποβλέπουν στη βελτίωση της πρόσβασης των προϊόντων και των διαμεθοριακών υπηρεσιών της Ευρωπαϊκής Ένωσης στην ιαπωνική αγορά" που εμφαίνεται υπό το λήμμα της ΓΔ Εμπόριο στον κατάλογο των επιτροπών που δημοσιεύθηκε στην Επίσημη Εφημερίδα, συγκλήθηκε υπό την αρμοδιότητα της ΓΔ Εξωτερικές Σχέσεις.

Εμπόριο (TRADE) // 11

Ανάπτυξη (DEV) // 5

Διεύρυνση (ELARG) // 2

Ανθρωπιστική βοήθεια (ECHO) // 1

Στατιστικές (ESTAT) // 6

Προϋπολογισμός (BUDG) // 1

Καταπολέμηση της απάτης (OLAF) // 1

ΣΥΝΟΛΟ // 244

Τα αναφερόμενα μεγέθη δείχνουν τα κέντρα δραστηριοτήτων επιτροπολογίας στους διαφόρους τομείς. Η ΓΔ Περιβάλλον, η ΓΔ Επιχειρήσεις, η ΓΔ Γεωργία, η ΓΔ Μεταφορές και Ενέργεια και η ΓΔ Υγεία και Προστασία των Καταναλωτών, είναι οι υπηρεσίες που διαθέτουν υψηλό αριθμό επιτροπών (τουλάχιστον 20 περίπου). Με 152 σε ένα σύνολο 244 επιτροπών, αυτές οι υπηρεσίες διαθέτουν πάνω από το ήμισυ του συνόλου των επιτροπών.

Ο συνολικός αριθμός μπορεί να κατανέμεται ανάλογα με τα διάφορα είδη διαδικασίας (διαδικασία διαβούλευσης (τύπος I), διαχείρισης (τύπος II) και ρύθμισης (τύπος III), καθώς και διαδικασία διασφάλισης (τύπος IV - πίνακας II). Στον ίδιο τύπο (I, II, III) κατατάσσονται οι διάφορες παραλλαγές (IIα et IIβ, IIIα et IIIβ) ενός τύπου διαδικασίας, σύμφωνα με την απόφαση "επιτροπολογία" του 1987. Αυτός ο υπολογισμός περιλαμβάνει επίσης το σύνολο των αντίστοιχων λειτουργιών, είτε πρόκειται για διαδικασίες σύμφωνες με την απόφαση "επιτροπολογία" του 1987 είτε για διαδικασίες που απορρέουν από τη νέα απόφαση "επιτροπολογία" του 1999. Καθόσον ορισμένες επιτροπές είναι επιφορτισμένες με συνδυασμένα καθήκοντα (δηλ. περισσότερες της μιας διαφορετικές διαδικασίες, τύπου I έως III, και διαδικασία διασφάλισης) αυτές διακρίνονται από άλλες επιτροπές για να διατηρήσουν μια εικόνα πιστή στις εφαρμοστέες διαδικασίες.

ΠΙΝΑΚΑΣ II - ΑΡΙΘΜΟΣ ΕΠΙΤΡΟΠΩΝ ΑΝΑΛΟΓΑ ΜΕ ΤΗ ΔΙΑΔΙΚΑΣΙΑ ΤΟΥΣ

>ΘΕΣΗ ΠIΝΑΚΑ>

Ο πίνακας II δείχνει την κατανομή των τύπων διαδικασίας. Τα γενικά μεγέθη δείχνουν ότι η σχετική πλειονότητα των επιτροπών (109 από 244) αποτελείται από ρυθμιστικές επιτροπές, ακολουθούμενη από ένα αριθμό, ήδη πολύ χαμηλότερο, διαχειριστικών επιτροπών. Η οριζόντια κατανομή, ανά τομέα, είναι αρκετά ισορροπημένη με ορισμένες εξαιρέσεις δηλ. τη ΓΔ Περιβάλλον (με μεγάλο αριθμό ρυθμιστικών επιτροπών) και τη ΓΔ Γεωργία (με μεγάλο αριθμό διαχειριστικών επιτροπών).

2.2. Αριθμός (και ημέρες) συνεδριάσεων

Ο αριθμός των επιτροπών δεν είναι ο μόνος δείκτης για την αξιολόγηση του εάν διεξάγεται μεγάλη δραστηριότητα στο επίπεδο της επιτροπολογίας. Ο αριθμός των συνεδριάσεων που διεξάχθηκαν κατά το 2000 δείχνει την ένταση εργασίας των επιτροπών (πίνακας III).

ΠΙΝΑΚΑΣ III - ΑΡΙΘΜΟΣ ΣΥΝΕΔΡΙΑΣΕΩΝ

>ΘΕΣΗ ΠIΝΑΚΑ>

Ο πλέον αυξημένος αριθμός ανήκει στη ΓΔ Γεωργία (με 345 συνεδριάσεις), πράγμα το οποίο εξηγείται από τη διαχείριση των διαφόρων γεωργικών αγορών η οποία απαιτεί συχνές συνεδριάσεις, ακολουθούμενη από τη ΓΔ Υγεία και Προστασία των Καταναλωτών (με 122 συνεδριάσεις), αρμόδια μεταξύ άλλων για την ασφάλεια των τροφίμων, και τη ΓΔ Δημοσιονομική και Τελωνειακή Ένωση (με 110 συνεδριάσεις), της οποίας τα τελωνειακά θέματα που έχουν σχέση με τις ανταλλαγές με τις τρίτες χώρες, καλύπτουν το μεγαλύτερο μέρος της δραστηριότητας.

Ένας επιπλέον δείκτης, ο οποίος παρέχει σύνοψη της χορήγησης των πόρων προϋπολογισμού είναι ο αριθμός ημερών που καλύπτουν οι συνεδριάσεις (πίνακας IV). Οι συνεδριάσεις διαρκούν συνήθως μισή ημέρα, πράγμα το οποίο εξηγεί τα δεκαδικά μεγέθη.

ΠΙΝΑΚΑΣ IV - ΑΡΙΘΜΟΣ ΗΜΕΡΩΝ

>ΘΕΣΗ ΠIΝΑΚΑ>

Οι αριθμοί του πίνακα IV αντιστοιχούν γενικά σε εκείνους του προηγούμενου πίνακα: ένας αυξημένος αριθμός συνεδριάσεων παράγει αυξημένο αριθμό ημερών συνεδρίασης. Αυτό δείχνει ότι οι συνεδριάσεις δεν υπερβαίνουν συνήθως τη μία ημέρα ή τις δύο μισές ημέρες, κατανεμημένες σε δύο διαδοχικές ημέρες.

2.3. Αριθμός διαβουλεύσεων

Ένας σημαντικός δείκτης της έντασης των δραστηριοτήτων είναι ο αριθμός διαβουλεύσεων που έχουν εγγραφεί στην ημερήσια διάταξη μιας επιτροπής από τις υπηρεσίες της Ευρωπαϊκής Επιτροπής. Αυτά τα μεγέθη θεωρείται ότι αντιπροσωπεύουν κάθε είδους θέματα: επίσημες γνώμες, προπαρασκευαστικές ανταλλαγές απόψεων πριν από μια επίσημη γνωμοδότηση, απλές ανακοινώσεις του προέδρου της επιτροπής (ή μιας αντιπροσωπείας), κλπ. (πίνακας V). Ο συνολικός αριθμός αυτών των διαβουλεύσεων ανέρχεται σε 4.323.

ΠΙΝΑΚΑΣ V - ΑΡΙΘΜΟΣ ΔΙΑΒΟΥΛΕΥΣΕΩΝ

>ΘΕΣΗ ΠIΝΑΚΑ>

Ο αυξημένος αριθμός διαβουλεύσεων στη ΓΔ Γεωργία (1889), ακολουθούμενος από τη ΓΔ Δημοσιονομική και Τελωνειακή Ένωση (512) και τη ΓΔ Υγεία και Προστασία των Καταναλωτών (449), μαρτυρεί ακόμη μια φορά την ένταση της εργασίας σ' αυτούς τους τομείς.

3. ΠΑΡΟΥΣΙΑΣΗ ΤΩΝ ΔΡΑΣΤΗΡΙΟΤΗΤΩΝ ΑΝΑ ΤΟΜΕΑΚΗ ΠΟΛΙΤΙΚΗ [24]

[24] Τα κεφάλαια ακολουθούν τη σειρά του πίνακα επιτροπών όπως δημοσιεύθηκε στην Επίσημη Εφημερίδα C 225 της 08.08.2000, σ. 2.

Μια τομεακή άποψη των δραστηριοτήτων των επιτροπών θα έπρεπε να περιλαμβάνει τις γνώμες που εξέδωσε το σύνολο των επιτροπών σε έναν τομέα. Οι γνώμες μπορούν αν είναι διαφορετικής φύσης: σχέδια κανονιστικών πράξεων, (οδηγιών, κανονισμών), αποφάσεις που αποβλέπουν στη ρύθμιση μιας ειδικής νομικής κατάστασης (επιμέρους) ή στην έγκριση οικονομικών σχεδίων στο πλαίσιο των πολλών κοινοτικών προγραμμάτων ή ακόμη απλές λήψεις θέσης (πράγμα το οποίο εξηγεί το λόγο για τον οποίο το άθροισμα των ευνοϊκών γνωμών, μπορεί να είναι, σε έναν συγκεκριμένο τομέα, μεγαλύτερο από τον αριθμό των πράξεων που εκδόθηκαν).

Στην περίπτωση ευνοϊκής γνώμης, ο κανόνας είναι ότι η Ευρωπαϊκή Επιτροπή εγκρίνει αυτά τα μέτρα εκτέλεσης (τις πράξεις που εγκρίνονται). στο πλαίσιο μιας διαδικασίας διαχείρισης μπορεί να το πράξει επίσης σε περίπτωση απουσίας γνώμης. Μόνο σε περίπτωση δυσμενούς γνώμης η απόφαση παραπέμπεται στο Συμβούλιο το οποίο ενεργεί ως "δεύτερος βαθμός δικαιοδοσίας" και το οποίο στην περίπτωση αυτή ανακτά την αρμοδιότητα να αποφασίζει (περιπτώσεις προσφυγής στο Συμβούλιο). στο πλαίσιο της ρυθμιστικής διαδικασίας, γίνεται επίσης προσφυγή στο Συμβούλιο σε περίπτωση απουσίας γνώμης.

Μια απόκλιση μεταξύ του αθροίσματος των ευνοϊκών γνωμών που εκδόθηκαν από τις επιτροπές και των πράξεων που εγκρίθηκαν από την Ευρωπαϊκή Επιτροπή σε ένα δεδομένο τομέα μπορεί να υπάρχει εφόσον οι γνώμες εκδόθηκαν στη διάρκεια του 2000 ενώ οι πράξεις εγκρίθηκαν το επόμενο έτος.

Σε παράρτημα περιλαμβάνονται, ανά τομέα (σύμφωνα με την κατανομή του σημείου II.), τα διάφορα αποτελέσματα.

ΠΑΡΑΡΤΗΜΑ

Το παράρτημα αυτό προτείνει μια συνοπτική ανάλυση, ανά τομέα, της « επιτροπολογίας » στη διάρκεια του 2000. Κάτω από τον τίτλο "πράξεις που εγκρίθηκαν" περιλαμβάνεται το σύνολο των πράξεων που εγκρίθηκαν από την Ευρωπαϊκή Επιτροπή, οποιαδήποτε και αν είναι η φύση τους.

Πρέπει να σημειωθεί, σε ορισμένες περιπτώσεις, ότι οι επιτροπές καλούνται να εκφέρουν γνώμη σχετικά με φακέλους οι οποίοι δεν αποτελούν αντικείμενο σχεδίου πράξης παρά μόνο μετά μια ορισμένη προθεσμία (βλ. επίσης σημείο 3, στο κείμενο της έκθεσης). Κατά συνέπεια, υπάρχουν διαφορές μερικές φορές αισθητές μεταξύ του συνολικού αριθμού γνωμών και του αριθμού πράξεων που εγκρίθηκαν από την Ευρωπαϊκή Επιτροπή.

1. Διευρωπαϊκά δίκτυα

Τον τομέα των διευρωπαϊκών δικτύων διαχειρίζεται η ΓΔ Μεταφορές και Ενέργεια. Σε ένα σύνολο 10 μελετώμενων φακέλων, οι 2 επιτροπές στον τομέα αυτό έχουν εκφέρει 9 ευνοϊκές γνώμες στο πλαίσιο της ρυθμιστικής διαδικασίας και ακολούθως η Ευρωπαϊκή Επιτροπή ενέκρινε 8 πράξεις.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

8 // -

2. ΕΠΙΧΕΙΡΗΣΕΙΣ

Από ένα σύνολο 269 φακέλων που υποβλήθηκαν προς διαβούλευση, οι 32 επιτροπές της ΓΔ Επιχειρήσεις εξέφεραν 72 ευνοϊκές γνώμες στο πλαίσιο διαφόρων διαδικασιών και ακολούθως η Επιτροπή ενέκρινε 47 πράξεις.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

47 // -

3. Απασχόληση και Κοινωνικές Υποθέσεις

Από ένα σύνολο 44 φακέλων που υποβλήθηκαν προς διαβούλευση, οι 8 επιτροπές της ΓΔ Απασχόλησης και Κοινωνικών Υποθέσεων εξέφεραν μία μόνο γνώμη (ευνοϊκή) στο πλαίσιο της διαδικασίας διαβούλευσης, ακολουθούμενη από τη μόνη πράξη που ενέκρινε η Ευρωπαϊκή Επιτροπή σε αυτό τον τομέα.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

1 // -

4. Γεωργία

Από ένα σύνολο 1.889 φακέλων που υποβλήθηκαν προς διαβούλευση, οι 30 επιτροπές της ΓΔ Γεωργίας (από τις οποίες 26 συνήλθαν πραγματικά) εξέφεραν 1.786 γνώμες και ακολούθως η Ευρωπαϊκή Επιτροπή ενέκρινε ίσο αριθμό πράξεων. Οι 123 απουσίες γνώμης αφορούν σχέδια της Ευρωπαϊκής Επιτροπής τα οποία έπρεπε να αποτελέσουν αντικείμενο γνώμης, όμως η επιτροπή δεν ήταν σε θέση να την εκφέρει λόγω έλλειψης πλειοψηφίας υπέρ ή κατά του σχεδίου του Ευρωπαϊκής Επιτροπής. Μία μόνο περίπτωση απετέλεσε αντικείμενο προσφυγής στο Συμβούλιο, δηλαδή στην επιτροπή γεωγραφικών ενδείξεων και ονομασιών προέλευσης γεωργικών προϊόντων και τροφίμων (AOP). Το Συμβούλιο ενέκρινε το μέτρο που πρότεινε η Ευρωπαϊκή Επιτροπή [25].

[25] Κανονισμός του Συμβουλίου αριθ. 813/2000 προς συμπλήρωση του παραρτήματος του κανονισμού (ΕΚ) αριθ. 1107/96 της Επιτροπής σχετικά με την καταχώριση των γεωγραφικών ενδείξεων και των ονομασιών προέλευσης σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2081/92 (aceto balsamico tradizionale di Modena/ aceto balsamico tradizionale di Reggio Emilia), ΕΕ L 100 της 20.4.2000, σ. 1.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

1.786 // 1

5. Ενέργεια

Από ένα σύνολο 12 φακέλων που αφορούν ορισμένα σχέδια μέτρων εκτέλεσης και οι οποίοι απετέλεσαν αντικείμενο διαβούλευσης, οι 4 επιτροπές στον τομέα αυτό εξέφεραν 40 ευνοϊκές γνώμες στο πλαίσιο της διαδικασίας διαχείρισης και μια δυσμενή γνώμη. Καμία κανονιστική πράξη δεν εκδόθηκε από την Ευρωπαϊκή Επιτροπή στον τομέα αυτό στη διάρκεια του έτους.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

- // -

6. Μεταφορές

Από ένα σύνολο 21 φακέλων που υποβλήθηκαν προς διαβούλευση, οι 23 επιτροπές σ' αυτόν τον τομέα εξέφεραν 14 ευνοϊκές γνώμες και μια δυσμενή γνώμη στο πλαίσιο της διαδικασίας διαχείρισης και ακολούθως η Επιτροπή ενέκρινε 6 πράξεις.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

6 // -

7. Περιβάλλον

Από ένα σύνολο 80 φακέλων που υποβλήθηκαν προς διαβούλευση, οι 41 επιτροπές της ΓΔ Περιβάλλοντος εξέφεραν 56 ευνοϊκές γνώμες στο πλαίσιο της διαδικασίας διαχείρισης και ακολούθως η Επιτροπή ενέκρινε 16 πράξεις. Δύο περιπτώσεις έτυχαν δυσμενούς γνώμης και μία περίπτωση αποτέλεσε αντικείμενο προσφυγής στο Συμβούλιο. Η πρόταση της Ευρωπαϊκής Επιτροπής σχετικά με τα επικίνδυνα απόβλητα δεν έτυχε της απαραίτητης ομοφωνίας στο Συμβούλιο για να τροποποιηθεί και τελικά εγκρίθηκε από την Ευρωπαϊκή Επιτροπή στις 22.01.2001 [26].

[26] Απόφαση της Επιτροπής της 22ας Ιανουαρίου 2001 για την τροποποίηση της απόφασης 2000/532/ΕΚ η οποία αντικαθιστά την απόφαση 94/3/ΕΚ για τη θέσπιση καταλόγου αποβλήτων σύμφωνα με το άρθρο 1α της οδηγίας 75/442/ΕΟΚ του Συμβουλίου περί στερεών αποβλήτων και την απόφαση 94/904/ΕΚ του Συμβουλίου για την κατάρτιση καταλόγου επικινδύνων αποβλήτων κατ' εφαρμογή του άρθρου 1, παράγραφος 4, της οδηγίας 91/689/ΕΟΚ για τα επικίνδυνα απόβλητα (2001/119/ΕΚ), ΕΕ L 47 της 16.02.2001, σ. 32.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

16 // 1

8. Έρευνα

Από ένα σύνολο 83 φακέλων που υποβλήθηκαν προς διαβούλευση, οι 6 επιτροπές της ΓΔ Έρευνας εξέφεραν 83 ευνοϊκές γνώμες στο πλαίσιο της διαδικασίας διαχείρισης. Η Επιτροπή ενέκρινε συνολικά 203 πράξεις σ' αυτόν τον τομέα, από τις οποίες οι 83 αποτέλεσαν αντικείμενο γνώμης στις επιτροπές και ορισμένες υποβλήθηκαν στις επιτροπές μόνο για πληροφόρηση (σύνολο σχεδίων των οποίων η κοινοτική χρηματοδότηση είναι χαμηλότερη του κατωφλίου που απαιτείται για την υποβολή στη διαδικασία γνωμοδότησης της επιτροπής).

>ΘΕΣΗ ΠIΝΑΚΑ>

9. Κοινωνία της Πληροφορίας

Από ένα σύνολο 36 φακέλων που υποβλήθηκαν προς διαβούλευση, οι 22 επιτροπές της ΓΔ Κοινωνία της Πληροφορίας εξέφεραν 208 ευνοϊκές γνώμες στο πλαίσιο της διαδικασίας διαχείρισης. Η Επιτροπή ενέκρινε συνολικά 31 πράξεις σ' αυτόν τον τομέα.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

31 // -

10. Αλιεία

Από ένα σύνολο 41 φακέλων που υποβλήθηκαν προς διαβούλευση, οι 3 επιτροπές της ΓΔ Αλιείας εξέφεραν 18 ευνοϊκές γνώμες. Η Επιτροπή ενέκρινε συνολικά 27 πράξεις σ' αυτόν τον τομέα.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

27 // -

11. Εσωτερική αγορά

Από ένα σύνολο 8 φακέλων που υποβλήθηκαν προς διαβούλευση, οι 10 επιτροπές της ΓΔ Εσωτερικής Αγοράς εξέφεραν 3 ευνοϊκές γνώμες στο πλαίσιο της διαδικασίας διαχείρισης. Αυτές οι τρεις περιπτώσεις αποτέλεσαν αντικείμενο πράξεων που εγκρίθηκαν από την Ευρωπαϊκή Επιτροπή.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

3 // -

12. Περιφερειακή πολιτική

Από ένα σύνολο 87 φακέλων που υποβλήθηκαν προς διαβούλευση, οι 2 επιτροπές της ΓΔ Περιφερειακής Πολιτικής εξέφεραν 123 ευνοϊκές γνώμες στο πλαίσιο της διαδικασίας διαχείρισης. Η Ευρωπαϊκή Επιτροπή δεν ενέκρινε καμία κανονιστική πράξη σ' αυτόν τον τομέα.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

- // -

13. Δημοσιονομική και τελωνειακή ένωση

Από ένα σύνολο 512 φακέλων που υποβλήθηκαν προς διαβούλευση, οι 9 επιτροπές της ΓΔ Δημοσιονομικής και Τελωνειακής Ένωσης εξέφεραν 73 ευνοϊκές γνώμες (από τις οποίες 15 γνώμες στο πλαίσιο της διαδικασίας διασφάλισης, οι οποίες προστίθενται στους παρακάτω αναφερόμενους αριθμούς γνωμών). Η Επιτροπή ενέκρινε 50 πράξεις σ' αυτόν τον τομέα.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

50 // -

14. Εκπαίδευση και πολιτισμός

Από ένα σύνολο 92 φακέλων που υποβλήθηκαν προς διαβούλευση, οι 6 επιτροπές της ΓΔ Εκπαίδευσης και Πολιτισμού εξέφεραν 37 ευνοϊκές γνώμες στο πλαίσιο της διαδικασίας διαχείρισης. Η Επιτροπή ενέκρινε 34 πράξεις σ' αυτόν τον τομέα.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

34 // -

15. Υγεία και προστασία των καταναλωτών

Από ένα σύνολο 449 φακέλων που υποβλήθηκαν προς διαβούλευση, οι 22 επιτροπές της ΓΔ Υγείας και Προστασίας των Καταναλωτών εξέφεραν 51 ευνοϊκές γνώμες. Η Επιτροπή ενέκρινε 231 πράξεις. Σε 4 περιπτώσεις, έγινε προσφυγή στο Συμβούλιο χωρίς να δοθεί συνέχεια και τα μέτρα εγκρίθηκαν τελικά από την Ευρωπαϊκή Επιτροπή (κλασική πανώλη των χοίρων στις Κάτω Χώρες και υλικό κινδύνου / ΣΕΒ) [27].

[27] Απόφαση της Επιτροπής της 25ης Μαΐου 2000 σχετικά με το συνολικό ποσό οικονομικής βοήθειας της Κοινότητας στο πλαίσιο της εξάλειψης της κλασικής πανώλης των χοίρων στις Κάτω Χώρες το 1997 (2000/362/ΕΚ), ΕΕ L 129 της 30.5.2000, σ. 33 Απόφαση της Επιτροπής της 29ης Ιουνίου 2000 για τη ρύθμιση της χρήσης υλικών υπο παρουσιάζουν κινδύνους σχετικά με τις μεταδοτικές σπογγώδεις εγκεφαλοπάθειες και για την τροποποίηση της απόφασης 94/474/ΕΚ (2000/418/EΚ), ΕΕ L 158 της 30.6.2000, σ. 76.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

231 // 4

16. Δικαιοσύνη και εσωτερικές υποθέσεις

Από ένα σύνολο 4 φακέλων που υποβλήθηκαν προς διαβούλευση, οι 2 επιτροπές της ΓΔ Δικαιοσύνης και εσωτερικών υποθέσεων εξέφεραν ένα σύνολο 7 γνωμών. Η Επιτροπή ενέκρινε δύο πράξεις.

>ΘΕΣΗ ΠIΝΑΚΑ>

17. Εξωτερικές σχέσεις

Από ένα σύνολο 269 φακέλων που υποβλήθηκαν προς διαβούλευση, οι 7 επιτροπές της ΓΔ Εξωτερικών Σχέσεων εξέφεραν 212 ευνοϊκές γνώμες στο πλαίσιο της διαδικασίας διαχείρισης. Η Επιτροπή ενέκρινε 206 πράξεις σ' αυτόν τον τομέα.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

206 // -

18. Εμπόριο

Από ένα σύνολο 135 φακέλων που υποβλήθηκαν προς διαβούλευση, οι 11 επιτροπές της ΓΔ Εμπορίου εξέφεραν 39 ευνοϊκές γνώμες στο πλαίσιο της διαδικασίας διαχείρισης. Η Επιτροπή ενέκρινε 29 πράξεις σ' αυτόν τον τομέα.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

29 // -

19. Ανάπτυξη

Από ένα σύνολο 19 φακέλων που υποβλήθηκαν προς διαβούλευση, οι 5 επιτροπές της ΓΔ Ανάπτυξης εξέφεραν 20 ευνοϊκές γνώμες στο πλαίσιο της διαδικασίας διαχείρισης. Η Επιτροπή ενέκρινε 20 πράξεις σ' αυτόν τον τομέα [28].

[28] Η επιτροπή του Ευρωπαϊκού Ταμείου Ανάπτυξης εξέδωσε στη διάρκεια του 2000 175 γνώμες συνολικά σχετικά με τις υποχρεωτικές διαβουλεύσεις εκτός των διαδικασιών επιτροπολογίας.

>ΘΕΣΗ ΠIΝΑΚΑ>

20. Διεύρυνση

Από ένα σύνολο 121 φακέλων που υποβλήθηκαν προς διαβούλευση, οι 2 επιτροπές της ΓΔ Διεύρυνσης εξέφεραν 100 ευνοϊκές γνώμες στο πλαίσιο της διαδικασίας διαχείρισης. H Ευρωπαϊκή Επιτροπή ενέκρινε επίσης 100 πράξεις σ' αυτόν τον τομέα.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

100 // -

21. Ανθρωπιστική βοήθεια (ECHO)

Από ένα σύνολο 28 φακέλων που υποβλήθηκαν προς διαβούλευση, η επιτροπή Ανθρωπιστικής Βοήθειας εξέφερε 28 ευνοϊκές γνώμες στο πλαίσιο της διαδικασίας διαχείρισης. Η Επιτροπή ενέκρινε 28 πράξεις σ' αυτόν τον τομέα.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

28 // -

22. Στατιστικές (Eurostat)

Από ένα σύνολο 102 φακέλων που υποβλήθηκαν προς διαβούλευση, οι 6 επιτροπές της ΓΔ Ευρωστάτ εξέφεραν 5 γνώμες στο πλαίσιο της διαδικασίας διαχείρισης και 12 στο πλαίσιο της διαδικασίας ρύθμισης. Η Επιτροπή ενέκρινε 12 πράξεις σ' αυτόν τον τομέα.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

12 // -

23. Προϋπολογισμός

Η μόνη επιτροπή της ΓΔ Προϋπολογισμού - Ίδιοι πόροι - μελέτησε 46 φακέλους χωρίς να εκφέρει επίσημη γνώμη.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

- // -

24. ΕΥΡΩΠΑΪΚΟΣ ΟΡΓΑΝΙΣΜΟΣ ΚΑΤΑΠΟΛΕΜΗΣΗΣ ΤΗΣ ΑΠΑΤΗΣ (OLAF)

Οι δραστηριότητες της μόνης επιτροπής του οργανισμού για την καταπολέμηση της απάτης αφορούσαν την εφαρμογή και το συντονισμό λειτουργικών δραστηριοτήτων σε κοινοτικό επίπεδο.

>ΘΕΣΗ ΠIΝΑΚΑ>

Πράξεις που εγκρίθηκαν από την Επιτροπή // Προσφυγές στο Συμβούλιο

- // -